b'\n_START_ARTICLE_\nKitka\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa kitka\xc3\xafta \xc3\xa9s un tel\xc2\xb7lurur-selenur de f\xc3\xb3rmula qu\xc3\xadmica NiTeSe. Cristal\xc2\xb7litza en el sistema trigonal en cristalls de fins a 5 mm. La seva duresa a l\'escala de Mohs \xc3\xa9s 3,5. _NEWLINE_Segons la classificaci\xc3\xb3 de Nickel-Strunz, la kitka\xc3\xafta pertany a "02.EA: Sulfurs met\xc3\xa0l\xc2\xb7lics, M:S = 1:2, amb Cu, Ag, Au" juntament amb els seg\xc3\xbcents minerals: silvanita, calaverita, kostovita, krennerita, berndtita, melonita, merenskyita, monche\xc3\xafta, shuangfengita, sudovikovita, verbeekita, drysdallita, jordisita, molibdenita i tungstenita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa kitka\xc3\xafta va ser descoberta a la vall del riu Kitka, a Kuusamo (prov\xc3\xadncia d\'Oulu, Ostrob\xc3\xb2tnia del Nord, Finl\xc3\xa0ndia) en fissures estretes amb contingut de carbonats en albita. Es tracta de l\'\xc3\xbanic indret on ha estat descrita aquesta esp\xc3\xa8cie mineral.'